Դատական առաջիկա նիստն ուշագրավ է մի քանի տեսանկյունից՝ նույնիսկ անկախ այն հանգամանքից, թե արդյունքում ինչ վճիռ կունենանք։ Բնականաբար, դատական վիճաբանության մեջ են լինելու ոչ թե Քոչարյանի ընտանիքի անդամն ու ԱԱԾ տնօրենը, այլ նրանց շահերը պաշտպանող իրավաբանները, փաստաբանները։ Սակայն սրանով դատական առաջին նիստի նկատմամբ սպասումը չի նվազում։ Դատական նիստը գրեթե զրոյական ազդեցություն ունի ներքաղաքական զարգացումների տեսանկյունից, համենայնդեպս՝ ուղղակի իմաստով, որովհետև հակահեղափոխական ռևանշիզմն ըստ էության պարտվել է, ու խորհրդարանական արտահերթ ընտրությունների միջոցով հեղափոխության արժեքների կապիտալիզացիայի գործընթացի վրա նման լոկալ դրվագները հաստատապես ազդեցություն ունենալ չեն կարող։